सरकार की शराबबंदी का श्रेय खुद लेना चाहती है कांग्रेस: आलोक
कांकेर | भाजपा जिला महामंत्री आलोक सिंह ठाकुर ने कांग्रेस पर राज्य सरकार के अच्छ काम का श्रेय खुद लेने का आरोप लगाया है। ठाकुर ने कहा कि कहा राज्य सरकार जनहित में अच्छे काम कर रही है।
सरकार गांव-गरीब, किसान के लिए योजना संचालित कर उनके जीवन स्तर को ऊपर उठाने रोज नए कदम उठा रही है। इसी कदम में शराब के निजीकरण के तहत ठेकेदारों को शराब बिक्री का ठेका दिया जाता उसे सरकार अपने हाथ में लेना चाहती है। ऐसा करने के पीछे सरकार की दूरगामी सोच का पता चलता है। प्रदेश सरकार की सोच और पूर्ण शराब बंदी की ओर पहला कदम है। इससे शराब का नियंत्रण पूरी तरह से सरकार के हाथों में आ जाएगा और ठेकेदारों द्वारा जो गांव चौक-चौराहों पर अवैध रूप से शराब कोचियों के ओर से शराब बिक्री की जाती थी उस पर नियंत्रण लगेगा। उन्होंने कहा राजनैतिक जमीन खो चुकी कांग्रेस के पास कोई मुद्दा नहीं है, जिससे वह बौखला गई है और अपनी राजनैतिक भूमि तलाशने भोली भाली जनता को बरगलाने में लगी हुई है। आजादी से लेकर आज तक सिर्फ और सिर्फ कांग्रेस के लोगो ने आम जनता को केवल भ्रमित ही किया है। सरकार को सबसे बड़ा राजस्व शराब से आता है। इसकी चिंता न कर मुख्यमंत्री डॉ. रमन सिंह प्रदेश में पूर्ण शराब बंदी का फैसला लिया है और इसके लिए अध्यादेश भी ला चुकी है। प्रदेश की महिलाएं और युवा पूर्ण रूप से सरकार के साथ है। कांगे्रस जनता को भ्रमित करने का प्रयास कर रही है और शराब बंदी का श्रेय खुद लेना चाह रही है।
hin_Deva awa_Deva hin_Deva